laion/Wikipedia-Exotic huggingface dataset:
רכבות ברוסיה

תחבורת הרכבות ברוסיה נוטלת חלק חשוב ומשמעותי מאוד בכלכלת המדינה. הרכבות ברוסיה הופעלו לראשונה באוגוסט 1837. התחבורה המסילתית ברוסיה פועלת באחת מרשתות הרכבת הגדולות בעולם. מסילות הרכבת הרוסיות הן השלישיות באורכן והשלישיות בנפח המטענים הנגררים, אחרי מסילות הברזל של ארצות הברית וסין. בצפיפות הכוללת של פעולות (טון משא-ק"מ + קילומטרים של נוסעים)/אורך המסלול, רוסיה שנייה רק לסין. תחבורה ברכבת ברוסיה תוארה כאחד הפלאים הכלכליים של המאות ה-19, ה-20 וה-21. לחברת הרכבות הלאומית, מסילות הברזל הרוסיות, יש כמעט מונופול על נסיעות ברכבת למרחקים ארוכים ברוסיה, עם נתח שוק של 98.6%, נכון ל-2017. ישנן מפעילות תחבורה עצמאיות של רכבות למרחקים ארוכים כמו Grand Service Express (שמפעילה את רכבת גרנד אקספרס), טברסקוי אקספרס, טרנס קלאס רוויס, חברת הנוסעים של סחלין, פרברי קוזבאס, רכבות יקוטיה ורכבות קרים, המפעילה הבלעדית של תחבורה מסילתית בחצי האי קרים. ממשלת רוסיה החלה לדון בהקמת מסילות ברזל ברוסיה כבר מתחילת המאה ה-19, כאשר הבסיס להקמת גוף לניהול רכבות ברוסיה הייתה מחלקת הקישור הימי (Департамент водных коммуникаций) שהוקמה ב-1789 על פי צו קיסרי של פאבל הראשון. את הארגון ניהל ניקולאי רומיאנצב גם כשזה הפך ב-1809 למינהל התחבורה והוא כיהן כשר התחבורה הקיסרי. באותה שנה הוא הביא להקמת מכון התחבורה הצבאי. מסילות הברזל הראשונות ברוסיה הונחו לראשונה בשנות 1830. ב-1834 הגיע לביקור ברוסיה המהנדס האוסטרי, פרנץ אנטון פון גרסטנר שהציע לקיסר ניקולאי הראשון להקים קו רכבת. ב-1836 הצאר הורה להקים את קו הרכבת סנקט פטרבורג-צארסקויה סלו. העבודות על בניית הקו נמשכו עד סוף 1837 ובקיץ אותה שנה יצאה לדרך הרכבת הרוסית הראשונה. ערך מורחב – מסילות הברזל הסובייטיות אחת התוצאות של מלחמת קרים הייתה האצה בבניית מסילות ברזל. כמו כן, במהלך מחצית השנייה של המאה ה-19 חוברו למערכת כל הערים הגדולות ונבנו תחנות מרכזיות במרכזי הערים. מערכת מסילות הברזל באותה תקופה הייתה שייכת למדינה. במהלך תחילת המאה ה-20 מסילות הברזל הרוסיות התחברו עם אלה של סין והמדינות השכנות. באותה עת הוקמה מסילת הברזל הטרנס-סיבירית שעודנה עד היום מסילת הברזל הארוכה ביותר בעולם. תהליך חישמול הרכבת החל בשנת 1929 והיה מהיר מאוד. אורך מסילות הברזל עם הנעה חשמלית בברית המועצות היה הארוך בעולם. בתקופה הסובייטית מערך הרכבות פותח והוקמה מסילת הברזל הטרנס-אסיאתית. ב-1991 האחריות על מסילות הברזל הרוסיות הוטלה על משרד הרכבות הרוסי שב-2003 פורק והוחלף על ידי חברת הרכבות הרוסית. בשנת 2009 הופעל קו רכבת מהירה בין מוסקבה לבין סנקט פטרסבורג. בקו זה הופעלו רכבות מתוצרת סימנס. משך הנסיעה הוא כ-4–5 שעות והרכבות נעות במהירות ממוצעת של 200 קמ"ש. בשנים 2010–2015 הופעלו רכבות מסוג זה גם במסלול מוסקבה - ניז'ני נובגורוד - סנקט פטרסבורג. מדיה וקבצים בנושא רכבות ברוסיה בוויקישיתוף
399

שנת 399 היא השנה ה-99 במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 399 ניתן לה בדיעבד. כל התאריכים שלהלן הם לפי הלוח היוליאני. 14 באוגוסט – לאחר הירצחו של אחיו, המלך בהראם הרביעי, הופך יזדגרד הראשון למלך פרס ושליט האימפריה הסאסאנית 27 בנובמבר – תחילת כהונתו של אנסטסיוס הראשון כאפיפיור ללא תאריך מדויק: חג המולד מועבר בכנסייה הקתולית מהתאריך 6 בינואר לתאריך 25 בדצמבר, שבו חגגו בתקופה הפאגאנית את "הולדת השמש" האימפריה הרומית המערבית מליוס תאודורוס ממונה לקונסול הקיסר פלביוס אוגוסטוס הונוריוס סוגר את בתי הספר לגלדיאטורים האימפריה הרומית המזרחית המנהיג הגותי גאינאס מצליח להכניע את האזורים שסביב קונסטנטינופול בסיוע עריקים שגייס מכוחותיו של טריביגילד האוסטרוגותי גאינאס ואליה אודוקסיה עושים יד אחת לנישול אוטרופיוס מכל סמכויותיו והוצאתו להורג באשמת אהדה לאוסטרוגותים האימפריה הסאסאנית עלייתו לשלטון של יזדגרד הראשון מסמנת עידן של סובלנות וניסיון לפיוס עם האימפריה הרומית. במסגרת הסכם שלום בין הצדדים, מוחלט לחלק את ארמניה – חלקה המזרחי יהיה חלק מן האימפריה הסאסאנית דת הכנסייה ברומא מכירה בפלוויאנוס הראשון מאנטיוכיה כבישוף הלגיטימי של אנטיוכיה האפיפיור ה"טרי" אנסטסיוס (שמונה לתפקידו בנובמבר) מוקיע את תורותיו של אוריגנס הנזיר הבודהיסטי פה-שְׂייֵן יוצא למסע להודו 19 בינואר – פולכריה, שליטה ביזנטית וקדושה נוצרייה (נפטרה ב-453) 26 בנובמבר – האפיפיור סיריקיוס, הגמון רומא (נולד ב-334)) ללא תאריך מדויק: בהראם הרביעי, מלך פרס ושליט האימפריה הסאסאנית (נרצח) אוטרופיוס, קונסול וסריס (הוצא להורג) נינטוקו, קיסר יפן אווגריוס פונטיקוס (אנ'), נזיר להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 399‎ נפטרים ב-399‎ מדיה וקבצים בנושא 399 בוויקישיתוף
419

שנת 419 היא השנה ה-19 במאה ה-5. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 419 ניתן לה בדיעבד. כל התאריכים שלהלן הם לפי הלוח היוליאני. 2 ביולי – ולנטיניאנוס השלישי, קיסר רומאי (נפטר ב-455) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 419‎ נפטרים ב-419‎ מדיה וקבצים בנושא 419 בוויקישיתוף
פודולסק

פודולסק (ברוסית: Подольск) היא עיר תעשייתית במחוז מוסקבה אשר ברוסיה. היא שוכנת על גדות הנהר פכרה, שהוא אחד מיובליו של נהר מוסקבה, ומרוחקת 36 קילומטרים מהבירה מוסקבה. במקום שכן כפר בשם פודול, שקיבל זכויות עיר ב-5 באוקטובר 1781. במהלך המאה ה-19 הוא התפתח לכלל יישוב עירוני תעשייתי. ב-1971 זכתה העיר בעיטור פועלי הדגל האדום. ב-1989 הגיע מספר תושביה לשיא, ועמד על 207,800 נפשות. לאחר קריסת ברית המועצות חלה ירידה משמעותית במספר התושבים, וב-2007 מנתה העיר 179,400 נפשות, ירידה של 13.66 אחוזים מנתון השיא. מ-2007 החלה עלייה הדרגתית ומתונה בכמות האוכלוסין. אוסטריה אמשטטן, אוסטריה מונטנגרו בר, מונטנגרו בלארוס בוריסוב, בלארוס מולדובה בלץ, מולדובה פולין ורמיה-מזוריה, פולין ארמניה ונדזור, ארמניה גרמניה טריר-לנד, גרמניה הרפובליקה העממית של סין הנגיאנג, חונאן, הרפובליקה העממית של סין רוסיה אנגלס, רוסיה בולגריה שומן, בולגריה בולגריה קווארנה, בולגריה צ'כיה קלאדנו, צ'כיה צרפת סנט אואן, צרפת מקדוניה אוחריד, מקדוניה גאורגיה סוחומי, גאורגיה (אבחזיה) אוקראינה צ'רנוביץ, אוקראינה מדיה וקבצים בנושא פודולסק בוויקישיתוף אתר האינטרנט הרשמי של פודולסק (ברוסית) פודולסק, באתר אנציקלופדיה בריטניקה (באנגלית) http://www.webcitation.org/5nApfLKF7 מאמר על ההיסטוריה של העיר ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
450

שנת 450 היא השנה ה-50 במאה ה-5. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 450 ניתן לה בדיעבד. כל התאריכים שלהלן הם לפי הלוח היוליאני. 2 בפברואר – יוסטיניוס הראשון, קיסר ביזנטי (נפטר ב-527) פיטר כריסולוגוס, ממורי הכנסייה (נולד ב-380) 28 ביולי – תאודוסיוס השני, קיסר ביזנטי (נולד ב-401) 31 ביולי – פטרוס כריסולוגוס, הבישוף של רוונה (נולד ב-380) 27 בנובמבר – גאלא פלקידיה, בתו של תאודוסיוס הראשון (נולדה ב-390 בערך) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 450‎ נפטרים ב-450‎ מדיה וקבצים בנושא 450 בוויקישיתוף
Anywhere but Home

Anywhere but Home (בעברית: בכל מקום חוץ מאשר בבית) הוא אלבום ההופעה החיה הראשון של להקת הרוק האמריקאית אוונסנס. האלבום יצא לאור ב-23 בנובמבר 2004. האלבום זכה להצלחה במספר מדינות, ביניהן אוסטריה, ארצות הברית, ניו זילנד, צרפת, ושווייץ. האלבום כולל DVD של מופע באורך מלא שצולם באולם "לה זניט" בפריז, את ארבעת הקליפים הרשמיים של האלבום Fallen ‏(Going Under, Bring Me to Life, Everybody's Fool, My Immortal), סרט תיעודי באורך של כשעה על מאחורי הקלעים ובדרכים עם הלהקה, ובנוסף הופעת בונוס נסתרת מלאס וגאס של השיר "Bring Me to Life". כל זאת לצד CD המכיל את הקלטת האודיו של ההופעה ואת שיר הבונוס "Missing", שהיה בי סייד שנחתך מהאלבום Fallen. השיר "Thoughtless" הוא גרסת כיסוי לשיר של להקת קורן. האלבום נמכר בלמעלה ממיליון עותקים ברחבי העולם, הגיע למעמד של אלבום פלטינה ולמקום ה-30 במצעד הבילבורד. "Haunted" "Going Under" "Taking Over Me" "Everybody's Fool" "Thoughtless" "My Last Breath" "Farther Away" "Breathe No More" "My Immortal" "Bring Me to Life" "Tourniquet" "Imaginary" "Whisper" "Missing" (מופיע ב-CD בלבד) איימי לי - שירה, פסנתר טרי בלסאמו - גיטרה מובילה ג'ון לקומפט - גיטרה ויליאם בויד - בס רוקי גריי - תופים בדצמבר 2004, טרווין ומלאני סקינס ממדינת מרילנד שבארצות הברית, שקנו לביתם בת ה-13 את האלבום, הגישו תובענה ייצוגית נגד חברת וולמארט לאחר ששמעו את המילה "fuck" נאמרת בשיר "Thoughtless", שיר קאבר של להקת קורן. עורך הדין שלהם טען שמכיוון שהאלבום מכיל מילה גסה בצורה כל כך מפורשת, צריכה להופיע עליו אזהרת הורים. כמו כן, נטען שהאלבום הפר את המדיניות של חברת וולמארט בכך שלא כתבו על קיומן של מילים גסות. לבסוף קבע בית המשפט שלזוג מגיע לקבל החזר כספי על הקנייה. כיום בחלק מהאלבומים קיימת אזהרת הורים, אולם באחרים אין. אתר האינטרנט הרשמי של Anywhere but Home מידע על האלבום Anywhere but Home באתר MusicBrainz מידע על האלבום Anywhere but Home באתר AllMusic האלבום Anywhere but Home באתר Discogs האלבום Anywhere but Home באתר ספוטיפיי אלבומים וסינגלים של אוונסנס במצעד האוסטרי, מתוך האתר AustrianCharts. אלבומים של אוונסנס בבילבורד האמריקאי, מתוך האתר Allmusic. אלבומים וסינגלים של אוונסנס במצעד של ניו זילנד, מתוך האתר Charts.org אלבומים וסינגלים של אוונסנס במצעד הצרפתי, מתוך האתר LesCharts אלבומים וסינגלים של אוונסנס במצעד השווייצרי, מתוך האתר HitParade. "Wal-Mart is sued over rude lyrics", מתוך אתר ה-BBC, ‏ 11 בדצמבר 2004.
סמסונס ריבס

סמסונס ריבס (מאנגלית: Samson's Ribs – צלעות שמשון) הוא מחשוף של עמודי בזלת המצוי במתחם הגעשי של פארק הולירוד באדינבורו, סקוטלנד. המחשוף משתרע לאורך השוליים הדרום-מערביים של ארתורס סיט. העמודים מורכבים ממאגמה בזלתית עתירת אוליבין. חוקרים סבורים כי המאגמה יצרה תעלה בסמוך לזרמי לבה, בתוך צינור ההזנה של ארתורס סיט. סברה זו נובעת מהימצאותו עמוק בתוך הר הגעש, בתוך מחדר דולריטי. סמסונס ריבס נחשף בעקבות סחיפה נרחבת שהתרחשה באזור במהלך הקרבון. המחשוף מהווה דוגמה טובה לסידוק עמודי, הנוצר לרוב בזרמי לבה מאפיים, סילים ודייקים, באמצעות היקוות הלבה והתכווצותה במהלך התקררות. העמודים נוטים לקבל צורת מנסרות משושות, הנוצרות כאשר זרימת הבזלת נפסקת. הסלע המותך נקרש, ונוצרים בו סדקים כתוצאה מהתקררות בלתי אחידה והתקשות של שטחים הבאים במגע עם אוויר או סלעים קרים – בדומה לבוץ שהתייבש. התהליך מתרחש במקביל גם בחלקו העליון של הקילוח וגם בחלקו התחתון, אם כי שם הוא איטי יותר. כתוצאה מן ההתקררות הלא אחידה בשני חלקי הקילוח, נוצרות שתי שדרות של מנסרות – אחת עולה מתחתית הקילוח והשנייה יורדת מגבו. שדרות אלה נפגשות בדרך-כלל בנקודה הנמצאת בשליש הדרך מתחתית הקילוח אל ראשו. גאולוגיה - מונחים צוקי סולסברי ארתורס סיט תמונות והסברים באתר המכון הגאולוגי הבריטי הרכב והיווצרות באתר המכון הגאולוגי הבריטי סמסונס ריבס באתר המכון הגאולוגי הבריטי
451

שנת 451 היא השנה ה-51 במאה ה-5. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 451 ניתן לה בדיעבד. כל התאריכים שלהלן הם לפי הלוח היוליאני. 26 במאי – קרב אווריאר בין הארמנים בהנהגת ורטן הקדוש לאימפריה הסאסאנית, אירוע מעצב בתודעה הארמנית 28 ביוני – שביט היילי מגיע לפריהליון 20 בספטמבר – אטילה ההוני פולש לגאליה ומובס על ידי המצביא הרומאי פלביוס אאטיוס בקרב שאלון 8 באוקטובר עד 1 בנובמבר – ועידת כלקדון, הועידה האקומנית ה-4 מבין 7 הוועידות הכנסייתיות הראשונות 26 במאי – ורטן הקדוש הארמני (נולד ב-387) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 451‎ נפטרים ב-451‎ מדיה וקבצים בנושא 451 בוויקישיתוף
טוני רוברטס

דייוויד אנתוני "טוני" רוברטס (באנגלית: David Anthony "Tony" Roberts נולד ב-22 באוקטובר 1939) הוא שחקן קולנוע, טלוויזיה ותיאטרון יהודי-אמריקאי, התפרסם בזכות הופעותיו בסרטיו של וודי אלן "הרומן שלי עם אנני", "ימי הרדיו", "קומדיה סקסית של ליל קיץ" ובסרט "סרפיקו". רוברטס נולד למשפחה יהודית בניו יורק, בנם של נורמה ושדר הרדיו קן רוברטס. רוברטס הוא אחיה של השחקנית ננסי רוברטס ובן דודו של השחקן אברט סאלון ששם קץ לחייו בשנת 1965. למד ב"אוניברסיטת נורת'ווסטרן". לרוברטס ילד אחד מגרושתו ג'ניפר לייונס. רוברטס עשה את הופעת הבכורה שלו על בימת ברודוויי בשנת 1962. רוברטס השתתף ב-22 מחזות בברודוויי והועמד פעמיים לפרס הטוני על הופעותיו במחזמר "איך עכשיו, דאו ג'ונס" ובמחזה "שחק אותה סם" בו גילם את דיק כריסטי חברו של אלן פליקס (וודי אלן). מהופעותיו הבולטות ניתן למנות בעיבוד הבימתי לסרט "ויקטור ויקטוריה" בו גילם רוברטס את הדראג קווין קארול טוד לצידה של ג'ולי אנדרוז ו"סוכר" המבוסס על הקומדיה הקולנועית הקלאסית "חמים וטעים". ב-1971 שיחק בקומדיה "ברווז השווה מיליון" לצידו של דין ג'ונס. את שיתוף הפעולה ארוך השנים עם וודי אלן החל רוברטס ב-1973 בעיבוד הקולנועי למחזה "שחק אותה סם" אותו כתב אלן, בסרט כמו במחזה גילם את דיק חברו של מבקר הקולנוע אלן פליקס. לקראת סוף אותה השנה התפרסם בדרמת השחיתות המשטרתית של סידני לומט "סרפיקו" בתור בוב בלייר שותפו של הבלש הבלתי מושחת פרנק סרפיקו (אל פצ'ינו). ב-1974 שיחק בתפקיד קטן בסרט הפשע "חטיפת פלהם 123". ב-1977 שיחק בדרמה הרומנטית, המוערכת ביותר בקריירה של וודי אלן "הרומן שלי עם אנני" וגילם את רוב חברו הטוב של הקומיקאי המתוסבך אלבי סינגר. במהלך שנות ה-80 המשיך רוברטס את שיתוף הפעולה המצליח עם אלן והופיע בסאטירות "אבק כוכבים", "קומדיה סקסית של ליל קיץ" בתור ד"ר מקסוול ו"ימי הרדיו" בתור "הדולר הכסוף" אמסי. התפרסם לראשונה בתפקיד ראשי בסרט השלישי בסדרת סרטי האימה "בית אימטווייל". מדיה וקבצים בנושא טוני רוברטס בוויקישיתוף טוני רוברטס, במסד הנתונים הקולנועיים IMDb (באנגלית) טוני רוברטס, באתר MusicBrainz (באנגלית) טוני רוברטס, באתר Discogs (באנגלית) טוני רוברטס, באתר Songkick (באנגלית)
האריסטוקרטים (מחזה)

האריסטוקרטים הוא מחזה דרמטי מאת עדנה מזי"א העוקב אחרי קורותיה של משפחת בן-כנען בשתי תקופות בפער של 20 שנים. תחילה בשנת 1953, אבי המשפחה יאיר בן-כנען הוא אלוף-משנה מוערך בצבא, העומד בפני פרישה, ומתכוון להיכנס לשורות המערכת הפוליטית. להתמסרות הטוטלית של אב המשפחה, הזוכה בתחילת הדרך גם לתמיכתה של רעיתו, יש מחיר כבד אותו משלמים שני ילדיו הקטנים. אחיו הצעיר של אלוף-משנה בן-כנען, רודי, הוא היפוכו הגמור; הומוסקסואל גלוי המנהל חנות פרוות בתל אביב, שנקלע לחובות כספיים. החלק השני של המחזה מתנהל בשנת 1973, יאיר בן-כנען הוא כעת שר בממשלה, המתמודד עם התוצאות הקשות של התנהלותו וההשפעה שלה על בני משפחתו, ומייצג דור שלם של אנשים שהתמסרו להגשמת המפעל הציוני וזאת על חשבון היחסים עם בני המשפחה. המחזה הועלה לראשונה על ידי תיאטרון הקאמרי בשנת 2010, בבימויו של עמרי ניצן, ובכיכובם של השחקנים: גיל פרנק, יחזקאל לזרוב, לימור גולדשטיין, הלנה ירלובה ודינה סנדרסון. האריסטוקרטים מאת עדנה מזי"א בתיאטרון הקאמרי של תל אביב, סרטון באתר יוטיוב ציפי שוחט, "האריסטוקרטים" של עדנה מזי"א ועמרי ניצן - קונפליקטים בין ישראליות לגלותיות, באתר הארץ, 30 בדצמבר 2010 יובל בן-עמי, עכבר העיר אונליין, האריסטוקרטים: הצגה שמביטה למציאות הישראלית בעיניים, באתר הארץ, 7 בינואר 2011 אליקים ירון, קשר משפחתי: על "האריסטוקרטים", באתר nrg‏, 26 בינואר 2011 צבי גורן, האריסטוקרטים - ישרים ועקומים, באתר "הבמה", 1 בנובמבר 2011
452

שנת 452 היא השנה ה-52 במאה ה-5. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 452 ניתן לה בדיעבד. כל התאריכים שלהלן הם לפי הלוח היוליאני. 8 ביוני – אטילה ההוני פולש לאיטליה להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 452‎ נפטרים ב-452‎ מדיה וקבצים בנושא 452 בוויקישיתוף
אוצר

אוצר הוא ריכוז של חפצים יקרים. פעמים רבות מתייחס הביטוי לריכוז כזה שנעלם, והושקעו מאמצים רבים לאיתורו. בהשאלה משמש המושג "אוצר" ככינוי מקוצר לאוצר המדינה - הגוף המטפל בכספיה של המדינה. גילוי אוצרות מוסדר לעיתים בחקיקה (למשל Treasure Act 1996 בבריטניה). מפת אוצר, היא מפה אשר מראה את מיקומו או את מסלול ההגעה לאוצר. רובן כתובות על נייר או על קלף. קיימים הרבה מאוד סיפורים בדיוניים על מפות אוצר, שלרוב מסומנים באות "X" (שלא באמת שימש באוצר אמיתי) בגלל ספרו של רוברט לואיס סטיבנסון "אי המטמון" מ-1883. ערך מורחב – מגילת הנחושת מגילת הנחושת, אחת ממגילות מדבר יהודה, היא אחת הדוגמאות הקדומות ביותר למפות אוצר. בשונה מיתר המגילות הכתובות על גבי קלף, מגילה זו עשויה נחושת וחרוטה בה רשימת של 63 מטמונים מוחבאים הכוללים כמויות עצומות של זהב, כסף, מטבעות וכלים יקרי ערך, ומקומות מחבואם של אוצרות אלה (שמשקלם הכולל מוערך בכ-100 טונות). המגילה התגלתה בקומראן בשנת 1952 ומשערים כי נכתבה במחצית השנייה של המאה הראשונה. לדוגמה המטמון הראשון המצוין במגילה: בחרובהא שבעמק עכור תחת המעלות הבואת למזרח אמות אריח ארבעין שדת כסף וכליה משקל ככרין שבעשרה... — מגילת הנחושת תמת מפת האוצר מופיעה ברבים מהסיפורים על שודדי הים, אולם אין עדויות היסטוריות רבות לשימוש אמיתי במפות אוצר על ידי שודדי ים, ואלה לרוב לא נטו להטמין אוצרות. המקרה היחיד למעשה בו קושר שודד ים למפות אוצר היה אוצר שהטמין קפטן קיד באי גארדינר בסמוך ללונג איילנד שבניו יורק בטרם נתפס והוצא להורג. מרבית האוצר נמצא אולם חלקים מהאוצר לא התגלו, ובמשך השנים ניסו מחפשי אוצרות רבים להסתמך על מפות עתיקות בניסיון למצוא את האוצר. חיפוש אוצרות הוא נושאם של ספרי הרפתקאות וסרטי הרפתקאות, ובהם: עלי באבא וארבעים השודדים - אחת המעשיות בסיפורי אלף לילה ולילה, העוסקת בעלי באבא המגלה מערת אוצרות של שודדים. אלאדין ומנורת הקסמים - המעשייה הידועה בסיפורי אלף לילה ולילה אודות הנער אלאדין המוצא מערת אוצר ובה מנורה קסומה. ההוביט - ספר העוסק בהוביט ובגמדים היוצאים לחפש אוצר שנגזל מעם הגמדים לפני שנים רבות על ידי דרקון. אי המטמון - עוסק בג'ים הוקינס, נער המוצא מפת מטמון ויוצא יחד עם ימאים למציאת המטמון בדרך רצופת סכנות ומכשולים. ארטמיס פאול - הספר הראשון בסדרה עוסק בניסיונו המוצלח של ארטמיס לגנוב אוצר זהב מפיות. האוצר מתחת לגשר - אגדה חסידית עם מוסר השכל, על חסיד המחפש אוצר. 39 רמזים - סדרת ספרי הרפתקאות לנוער, המתארת את מסעם של שני ילדים להשיג אוצר משפחתי. סרטי אינדיאנה ג'ונס - סדרת סרטים שגיבורה הוא הארכאולוג אינדיאנה ג'ונס, המחפש אוצרות ומקומות היסטוריים אבודים. מטורף, מטורף, מטורף העולם - סרט קולנוע משנת 1963, העוסק במרדף אחר אוצר. שודדי הקאריביים: קללת הפנינה השחורה - סרט קולנוע משנת 2003. וואן פיס - סדרת אנימה המספרת על מונקי די. לופי אשר הופך לפיראט במטרה למצוא את אוצר ה"וואן פיס". מפת אוצר מטמון מטבעות ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
סדג'וויק

האם התכוונתם ל... אידי סדג'וויק – אשת חברה אמריקאית ג'ון סדג'וויק – איש צבא אמריקאי קירה סדג'וויק – שחקנית יהודייה אמריקאית
נמל התעופה הבין-לאומי ריגה

נמל התעופה הבינלאומי ריגה (בלטבית: Rīgas Starptautiskā Lidosta) הוא נמל התעופה המסחרי הראשי של לטביה והגדול ביותר בה ובמדינות הבלטיות בכלל. הנמל ממוקם כ-13 ק"מ מערבית לעיר ריגה, בקרבת עיירה מרופה. מהשדה יוצאות טיסות ל-80 יעדים ב-31 מדינות. טיסות לישראל מבוצעות על ידי חברות אייר בלטיק וסאן דור. בשנת 2010 הנמל שירת מעל 4.6 מיליון נוסעים (גידול של 15% לעומת שנת 2009). נמל התעופה ריגה מהווה נמל הבית של חב' אייר בלטיק וחברות לטביות נוספות. החל משנת 1973 ועד לתחילת 2011 לא התרחשה במתקן תאונה משמעותית. נמל התעופה מקושר למרכז העיר באמצעות קו אוטובוס מס' 22. חברת התעופה המקומית אייר בלטיק מפעילה שאטל למלון ריבל במרכז העיר. בנוסף לכך, מופעלים קווי אוטובוס בינלאומיים לערי אסטוניה, ליטא, רוסיה ופולין. בקרבת נמל התעופה עובר כביש ראשי מס' E22 שקשור עם הנמל באמצעות כביש מס' P133. נמל התעופה הוקם בשנת 1973 במקום נמל תעופה הישן ששירת את העיר עוד מלפני מלחמת העולם השנייה. בשנת 2001 הסתיימה עבודה של חידוש המתקנים. בשנת 2006 נכנס לפעולה הטרמינל החדש. בהתאם לכך, מופעלים כעת בנמל התעופה 3 טרמינלים. טרקלין עסקים בשדה התעופה של ריגה מיועד נוסעי מחלקת העסקים, אך גם נוסעים במחלקות תיירים יכולים להשתמש בו בהזמנה מראש. תינוקות יכולים גם לבקר בטרקלין העסקים ללא עלות, בליווי בעל כרטיס למבוגרים. ממשלת לטביה עיבדה תוכנית הרחבת נמל התעופה שכוללת טרמינל חדש שיהיה מסוגל לטפל ב-20 מיליון נוסעים בשנה. כמו כן מתוכנן להקים בקרבת האתר בתי מלון, פארק תעשייתי, מסלול נוסף, מגדל פיקוח חדש וקו רכבת מהירה. השלב הראשון של הפרויקט החל כבר בשנת 2008. לאור הבעיות הכספיות תוכניות אלו הוקפאו בחלקן וכעת חברת אייר בלטיק מקדמת בניית טרמינל חדש שיענה לצרכיה בלבד. עם סיום הפרויקט בשנת 2014, נמל התעופה יוכל לשרת כ-7.5 מיליון נוסעים בשנה. אתר האינטרנט הרשמי של נמל התעופה הבין-לאומי ריגה ירחון שדה התעופה airBaltic, Business lounge in Riga airport
455

שנת 455 היא השנה ה-55 במאה ה-5. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 455 ניתן לה בדיעבד. כל התאריכים שלהלן הם לפי הלוח היוליאני. 17 במרץ – הסנטור הרומי פטרוניוס מקסימוס הופך לשליט 2 ביוני – הוונדלים כובשים את רומא ובוזזים את העיר במשך שבועיים 16 במרץ – ולנטיניאנוס השלישי, קיסר האימפריה הרומית המערבית (נולד ב-419) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 455‎ נפטרים ב-455‎ מדיה וקבצים בנושא 455 בוויקישיתוף
הוועדה לבדיקת מינויים בחברות ממשלתיות

הוועדה לבדיקת מינויים בחברות ממשלתיות פועלת מכוח סעיף 18ב לחוק החברות הממשלתיות, לבדיקת כשירותם והתאמתם של מועמדים לכהונת דירקטור, יושב ראש דירקטוריון או מנהל כללי בחברה ממשלתית. סעיף 18ב נוסף לחוק בשנת 1993, בעקבות דו"חות של מבקר המדינה שעסקו במינויים הפוליטיים בחברות הממשלתיות. בהתאם לחוק, "יושב ראש הוועדה שיהיה נציג שיקבע היועץ המשפטי לממשלה הכשיר לכהן כשופט של בית משפט מחוזי, והוא יבוא מקרב עובדי המדינה או מקרב עובדי השירות הציבורי, ויכול שיהיה מי שכיהן כשופט או מי שפרש מתפקידו בשירות המדינה או בשירות הציבורי". כן מכהנים בוועדה איש ציבור ונציג של רשות החברות הממשלתיות. הוועדה מסתייעת במזכירות הוועדה, היושבת ברשות החברות הממשלתיות, ומקבלת ייעוץ משפטי מהלשכה המשפטית של הרשות. הממשלה רשאית להחליט על מינוי בניגוד לעמדת הוועדה וכך אירע בשנת 2021 כאשר עמיר פרץ מונה ליושב ראש דירקטוריון התעשייה האווירית לישראל על ידי שר הביטחון, בני גנץ, למרות שבאוקטובר 2021 פסלה הוועדה את מועמדותו של פרץ, עקב היותו חסר ניסיון עסקי בחברות ציבוריות והזיקה הפוליטית המשמעותית שבין פרץ לגנץ. עתירה נגד המינוי נדחתה על ידי בג"ץ. 1993–1999: השופט (בדימוס) מרדכי בן דרור 1999–2005: השופט (בדימוס) יצחק רביבי (בתקופתו נודעה הוועדה בשם "ועדת רביבי"). דצמבר 2005 – פברואר 2012: עו"ד טנה שפניץ (בתקופתה נודעה הוועדה בשם "ועדת שפניץ"). פברואר 2012 – 2015: השופט (בדימוס) שלום ברנר (בתקופתו נודעה הוועדה בשם "ועדת ברנר"). 2015 - יוני 2023: השופטת (בדימוס) בלהה גילאור (בתקופתה נודעת הוועדה בשם "ועדת גילאור"). יוני 2023 - הווה: השופטת (בדימוס) שולמית דותן. הוועדה המייעצת למינוי בכירים בשירות המדינה דפנה סחייק, ‏פיקוח על מינוי בכירים בשירות הציבורי, באתר מרכז המחקר והמידע (ממ"מ) של הכנסת, 1 בנובמבר 2004 רמי שוורץ, ‏נתונים על מינוי בכירים בחברות ממשלתיות ותאגידים ציבוריים, באתר מרכז המחקר והמידע (ממ"מ) של הכנסת, 27 ביולי 2022 שלמה טייטלבאום, ועדת גילאור פסלה את מינויו של עמיר פרץ ליו"ר התעשייה האווירית, באתר כלכליסט, 26 באוקטובר 2021 הממשלה אישרה את מינוי עמיר פרץ ליו"ר דירקטוריון התעשייה האווירית, באתר דבר העובדים בארץ ישראל, 28 בנובמבר 2021 בג"ץ 8173/21 התנועה למען איכות השלטון בישראל נ' ממשלת ישראל, ניתן ב־22 במאי 2022
457

שנת 457 היא השנה ה-57 במאה ה-5. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 457 ניתן לה בדיעבד. כל התאריכים שלהלן הם לפי הלוח היוליאני. הקמת ממלכת סואסון בגאליה הרומית. 7 בפברואר – לאון הראשון מומלך על האימפריה הביזנטית 27 בינואר – מרקיאנוס, קיסר האימפריה הביזנטית (נולד ב-392) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 457‎ נפטרים ב-457‎ מדיה וקבצים בנושא 457 בוויקישיתוף